Баласына екпе салдырмаған ата-аналарға айыппұл салынады
"Баласына екпе салдырмаған ата-аналарға айыппұл салынады"|"https://qamshy.kz/kz/article/51471-balasyna-ekpe-saldyrmaghan-ata-analargha-ayyppul-salynady"
TITLE: Баласына екпе салдырмаған ата-аналарға айыппұл салынады
URL: https://qamshy.kz/kz/article/51471-balasyna-ekpe-saldyrmaghan-ata-analargha-ayyppul-salynady
META: "Баласына екпе салдырмаған ата-аналарға айыппұл салынады"|"https://qamshy.kz/kz/article/51471-balasyna-ekpe-saldyrmaghan-ata-analargha-ayyppul-salynady"
TOTAL WORDS: 194
DATE: 07:41, 15 қыркүйек 2019
AUTHOR(S): Мақпал Сембай
TEXT: Қазақстанда балаларына екпе салдырудан бас тартқан ата-аналар жазалануы мүмкін деп жазады&nbsp; Qamshy. kz ақпарат агенттігі&nbsp; sputniknews. kz&nbsp; сайтына сілтеме жасап. &nbsp;. Бірақ балаларға қажетті ем көрсетілетін болады, деп денсаулық сақтау министрлігі жаңа заңның нормасын түсіндірді. "Заң жобасында балаларының екпе салдыру құқығын бұзған ата-аналарға қатысты айыппұл санкцияларын енгізу туралы ұсыныстар бар. Жоба әлі әзірленіп жатыр, оған ұсыныстар енетін болады", - делінген хабарламада. Баласына екпе салдырмағандарға айыппұл салынады. Денсаулық сақтау министрлігі атап өткендей, балаға екпе салынбай, соның салдарынан ауруға шалдықса, тегін медициналық көмек көрсетіледі. "Айыппұл ата-аналардың бәріне бірдей салынбайды. Бірақ екпеден бас тарту салдарынан ауырған балалардың емін мемлекет төлейді. Осындай жағдайда ғана айыппұл салынуы мүмкін. Екпе салдырмаған бала ауырмаса, ата-анасы жазаланбайды", - деп мәлімет берді ведомство. Бұған дейін денсаулық сақтау министрлігінің тауарлар мен көрсетілетін қызметтердің сапасы мен қауіпсіздігін бақылау комитеті төрағасы Людмила Бюрабекова хабарлағандай, Қазақстанда екпе салынбаған балаларды ата-аналардың есебінен емдеуді қарастыратын норма енгізілуі мүмкін. Денсаулық сақтау министрлігінің мәліметінше, биыл алты мыңдай екпеден бас тарту жағдайы тіркелген. Барлық ата-анамен жеке-жеке жұмыс жүргізіліп жатыр. Ведомство екпеден бас тарту себептерін де атап өтті: шамамен 50%-і &ndash; жеке ұғымы бойынша, 35%-і &ndash; діни наным-сеніміне байланысты және 15%-і екпенің сапасынан күдіктенеді, сондай-ақ БАҚ-тағы жағымсыз жаңалықтар мен екпенің салдарынан қорқады екен
